[no. 409]
[1a1] ༄༅། །བློ་གསལ་རྣམས་ལ་ཉེར་(read: ཉེ་)བར་མཁོ་བའི་དག་ཡིག་བཞུགས་སོ། །

[1b1]  ༄༅། །ཨོཾ་སྭ་སྟི། 
མཁྱེན་དང་བརྩེ་བའི་ཡེ་ཤེས་ཕུང་པོ་ན། །མཚན་དཔེའི་མཛེས་སྡུགས་(read: སྡུག་)དཔལ་གྱིལ་ལྷམ་ [1b2] མེ་བ། །
འཇམ་དབྱངས་བླ་མའི་ཞབས་ལ་གུས་བཏུད་ནས། །འདྲ་བའི་སྒྲ་ལ་ཐ་དད་དབྱེ་བ་བཤད། །

[ཀ་བརྡ།]
	ཀ་ལ་པ་དང་ [1b3] ཀ་མ་ལ། །ཀ་ཅ་ཀ་ཏན་ཀ་ཤི་ཀ། །ཁང་པའི་ཀ་བ་ཀཱ་པ་ལ། །ཀྱལ་ཀ་ཀླན་ཀ་ཀ་རྐྱང་ཀ། །རྒྱལ་ [1b4] བའི་བཀའ་ནི་བ་འོག་དཀའ(read: བཀའ)། །མི་ནུས་དཀའ་བ་ད་ཀ་ཡིན། །ཆུ་བོའི་རྐ་ནི་ར་རྐ་ཡིན། །གོས་ཀྱི་སྐ་རགས་ [1b5] ས་བཏགས་དཀའ(read: སྐ)། །རོ་བསྐ་གར་བསྐ་བ་སའི་བསྐ། །མདོག་དཀར་དཀར་ཆག་ད་དཀར་ཡིན། །ལོགས་སུ་བཀར་བ་བ་ [2a1] བཀར་ཡིན། །གནམ་གྱི་སྐར་མ་ས་སྐར་ཡིན། །སྟོད་ཀོར་ཀླད་ཀོར་ཀ་རྐྱང་ཀོར། །ནོར་མིང་ [2a2] དཀོར་ལ་ད་དཀོར་ཡིན། །མཆོད་རྟེན་སྐོར་བ་ས་སྐོར་ཡིན། །པལ་(read: བལ་)བཀལ་ཁལ་བཀལ་སྲད་བུ་བཀལ། །ཁྲལ་སོགས་ [2a3] བཀལ་པ་(read: བ)བ་བཀལ་[ཡི]ན། །ཐོབ་སྐལ་སྐལ་བ་ས་སྐལ་ཡིན། །དུས་བསྐལ་གནས་བསྐལ་བ་སའི་བསྐལ། །ལག་པ་ [2a4] བཀན་པ་བ་བཀན་ཡིན། །ཡ་སོའི་རྐན་ནི་ར་རྐན་ཡིན། །ཉམ་ཐག་དཀོས་ཐག་ད་དཀོས་ཡིན། །ཤིང་ལ་བརྐོས་པ་བ་རའི་ [2a5] བརྐོས། །རྒྱལ་སར་བསྐོས་པ་བ་སའི་བསྐོས། །རྒྱ་ཆེའི་དཀྱིལ་ནི་ད་དཀྱིལ་ཡིན། །ལོན་སྐྱེལ་སྐྱེལ་མ་ས་སྐྱེལ་ཡིན། ། [2b1] བཀུར་སྟི་གོང་བཀུར་བ་བཀུར་ཡིན། །སྐུར་པ་བཏབ་པ་ས་སྐུར་ཡིན། །ཡི་གེ་བསྐུར་བ་བ་སའི་བསྐུར། ནོར་རྐུས་པ་ལ་བ་རའི་བརྐུས། །ཚོན་ [2b2] རྩི་བསྐུས་པ་བ་སའི་བསྐུས། །མནའ་མས་དཀྲིས་པ་ད་དཀྲིས་ཡིན། །འཁྲིད་པའི་བཀྲིས་ནི་བ་བཀྲིས་ཡིན། །བྱ་པ་(read: བ་)བྱེད་དཀའ་ད་དཀའ་ཡིན། ། [2b3] གནང་བཀག་ལམ་བཀག་བ་བཀག་ཡིན། །ལོ་སྐག་སྐག་རྩིས་ས་སྐག་གོ། །རླན་བཞེར་སྐམ་པ་ས་སྐམ་ཡིན། །འདོད་ལ་བསྐམས་པ་ [2b4] བ་སའི་བསྐམས། །ངག་ཀྱལ་ཀྱལ་ཀ་ཀ་རྐྱང་ཀྱལ། །ཆུ་རྐྱལ་ཕྱེ་རྐྱལ་ར་རྐྱལ་ཡིན། །བསྐྱེན་པ་བསྐྱལ་བ་བ་སའི་བསྐྱལ། །ཐབ་ཀྲོལ་ [2b5] ཕུང་དཀྲོལ་(read: ཀྲོལ་)ཀ་རྐྱང་ཀྲོལ། །རོལ་མོ་དཀྲོལ་བ་ད་དཀྲོལ་ཡིན། །མདུད་པ་བཅིང་བཀྲོལ་བ་བཀྲོལ་ཡིན། །འབོད་པའི་ཀྱེ་ལ་ཀ་རྐྱང་ཀྱེ། །རྣམ་འཕྲུལ་ [2b6] བཀྱེ་བ་བ་བཀྱེ་ཡིན། །མགྲིན་སྐྱེ་སྐྱེ་གནས་ས་སྐྱེའོ། །ཁ་ལྐུགས་པ་ལ་ལ་ལྐུགས་ཡིན། །གབ་པའི་སྐུགས་པ་ས་སྐུགས་སོ། །ཙ་(read: རྩ་)བ་ [3a1] བཀོག་པ་བ་བཀོག་ཡིན། །མགྲིན་པའི་ལྐོག་མ་ལྐོག་གྱུར་དང་། །རྒྱ་ལྐོག་ཤིང་ལྐོག་ལ་ལྐོག་ཡིན། །སྟ་ཟུར་དཀུ་ [3a2] ལ་ད་དཀུ་ཡིན། །རྒྱལ་བའི་སྐུ་ལ་ས་སྐུ་ཡིན། །སྨན་བཀུ་བ་ལ་བ་བཀུ་ཡིན། །རྐུན་པོ་རྐུ་བྱེ་(read: བྱེད་)ར་རྐུ་ཡིན། །བསད་པའི་བཀུམས་ [3a3] པ་བ་བཀུམས་ཏེ། །ལག་པ་བསྐུམས་པ་བ་སའི་བསྐུམས། །སྐད་ཅིག་དཀྲོང་བསྐྱེད་ད་དཀྲོང་ཡིན། །བསད་པའི་བཀྲོང་བ་བ་བཀྲོང་ [3a4] ཡིན། །གས་པའི་བཀས་ལ་བ་བཀས་ཡིན། །འཛེགས་པའི་སྐས་ལ་ས་སྐས་སོ། །སྣོད་བཀང་གཞུ་བཀང་བ་འོག་བཀང་། ། [3a5] བསྐང་གསོ་ཁ་བསྐང་བ་སའི་བསྐང་། །ཟོག་རྐང་རྐང་གླིང་ར་རྐང་ཡིན། །ལག་པ་བརྐྱངས་པ་བ་རའི་བརྐྱངས། །བྱམས་པའི་ [3a6] བསྐྱངས་པ་བ་སའི་བསྐྱངས། །མི་རྙེད་དཀོན་པ་ད་དཀོན་ཡིན། །ལུས་ལ་གོས་བསྐོན་བ་སའི་བསྐོན། །མདོག་བཀྲ་བཀྲིས་བ་བ་བཀྲ་ [3b1] ཡིན། མགོ་བོའི་སྐྲ་ལ་ས་བཏགས་སྐྲ། །དུད་འགྲོའི་ཀོ་བ་ཀ་རྐྱང་གོ(read: ཀོ)། །ས་བརྐོ་བརྙད་(read: སྙད་?)བརྒོ་(read: བརྐོ་)བ་རའི་བརྐོད། །གནས་སྐབས་གོ་ [3b2] སྐབས་སྐབས་གསུམ་པ། །དུས་ཚོད་དེ་སྐབས་ས་སྐབས་ཡིན། །ལུས་ལ་གོས་བཀབ་བ་བཀབ་འདོད། །བྲན་བཀོལ་ཟུར་བསྐོལ་བ་བཀོལ་ [3b3] ཡིན། །ཇ་སྐོལ་མང་སྐོལ་ས་སྐོལ་ཡིན། །དབུས་ཀྱི་དཀྱིལ་ནི་ད་དཀྱིལ་ཡིན། །ལུག་པའི་དཀྱིལ་དཀྲུང་ས་སྐྱིལ་ཡིན། །ཆུ་བསྐྱིལ་ [3b4] སྒོར་བསྐྱིལ་བ་སའི་བསྐྱིལ། །བཀའ་བཀྱོན་གནང་བ་བ་བཀྱོན་ཡིན། །ཉེས་པའི་སྐྱོན་ལ་ས་སྐྱོན་ཡིན། །རྟ་ལ་བསྐྱོན་པ་བ་སའི་ [3b5] བསྐྱོན། །འཇིག་(read: འཇིགས་)པས་སྐྲག་པ་ས་སྐྲག་ཡིན། །བཀྲག་མདངས་ཆེ་བ་བ་བཀྲག་གོ། །བང་གི་དཀྱུས་པ་ད་དཀྱུས་ཡིན། །ལྕགས་ཀྱུ་ཞབས་ [3b6] ཀྱུ་ཀ་རྐྱང་ཀྱུ། ། 

[ཁ་བརྡ།]
 	ཁ་བརྡ་མཁུར་ཚོས་མ་མཁུར་ཡིན། །ཁུར་འཁུར་སྣུམ་འཁུར་འ་འཁུར་རོ། །མཁར་གྱི་རིགས་ནི་མ་མཁར་ [4a1] ཡིན། །འཁར་རྔ་འཁར་སྡེར་འཁར་ཞོང་དང་། །རྒན་པོའི་འཁར་བ་འ་འཁར་རོ། །

[ག་བརྡ།]
	ག་བརྡ་སེམས་དགའ་ད་དགའ་ [4a2] ཡིན། །ན་ཚོད་རྒ་བ་ར་རྒ་ཡིན། །རྟ་ཡི་སྒ་ནི་ས་བཏགས་སྒ། །སྨན་གྱི་ལྒ་ནི་ལ་ལྒ་ཡིན། །གོས་བགོ་ནོར་བགོ་བ་འོག་བགོ། ། [4a3] བཀའ་བསྒོ་བ་འོག་ས་སྒོ་(read: བསྒོ་)ཡིན། །རི་དགས་(read: དྭགས་)དགོ་བ་ད་དགོ་ཡིན། །ཁང་པའི་སྒོ་ལ་ས་བཏགས་སྒོ། །བྱ་བ་བགྱིད་པ་བ་བགྱིད་ཡིན། །སྒྱིད་ལུག་ [4a4] སྒྱིད་བུ་ས་སྒྱིད་ཡིན། །ལུས་ཀྱི་མགོ་ལ་མ་མགོ་ཡིན། །རིམས་ནད་འགོ་བ་འ་འགོ་ཡིན། །བཀའ་བགྲོ་བགྲོ་གླེང་བ་བགྲོ་ཡིན། །བྱ་སྒྲོ་མཆུ་ [4a5] སྒྲོ་ས་གའི་སྒྲོ། །བྱ་བ་བྱེད་དགོས་ད་དགོས་ཡིན། །སྤྱི་སྒོས་སྒོས་ནི་ས་སྒོས་སོ། །བགས་(read: བག་)ཆགས་བསྒོས་པ་བ་སའི་བསྒོས། །ཟུར་དུ་དགར་ [4a6] བ་ད་དགར་ཡིན། །དམག་གི་སྒར་ནི་ས་སྒར་ཡིན། །བུ་རམས་བསྒར་བ་བ་སའི་བསྒར། །སྣོད་དགང་བ་ལ་ད་དགང་ཡིན། །མཐོ་བའི་སྒང་ལ་ [4b1] ས་སྒང་ཡིན། །བྱ་བ་བྱེད་བསྒང་བ་སའི་བསྒང་། །ཚོད་བགམས་པ་ལ་བ་བགམ་ཡིན། །ཐུགས་སྒམ་ཤིང་སྒམ་ས་སྒམ་ཡིན། །རྒྱུ་རྐྱེན་མིག་ [4b2] རྒྱུ་ར་རྒྱུ་ཡིན། །སྒྱུ་མ་གཡོ་སྒྱུ་ནང་ཁྲོལ་སྒྱུ། །ར་སྒྱུ་བསྐྱེད་བྱེད་ས་སྒྱུ་ཡིན། །ལུས་ཀྱི་རྒྱབ་ལ་ར་རྒྱབ་ཡིན། །དབྱུག་པ་རྒྱབ་པ་བ་རའི་ [4b3] རྒྱབ། །རྟ་པོ་རྒྱུག་པ་ར་རྒྱུག་ཡིན། །མནའ་མའི་སྒྱུག་མོ་ས་སྒྱུག་གོ། །ལམ་བགགས་པ་ལ་བ་བགག་ཡིན། །མནའ་བསྒགས་པ་ལ་ [4b4] བ་སའི་བསྒག། །མདུད་པ་དགྲོལ་བ་ད་དགྲོལ་ཡིན། །འཇིགས་ལས་སྒྲོལ་བ་ས་སྒྲོལ་ལོ། །རྒས་པའི་བགྲེས་པ་བ་བགྲེས་ཡིན། །རིགས་སྒྲེས་པ་ [4b5] ལ་ས་སྒྲེས་སོ། །ས་ལ་བསྒྲེས་པ་བ་སའི་བསྒྲེས། །འགྲམ་པའི་ཡ་མགལ་མགལ་མེ་དང་། །མགལ་དུམ་ལ་ནི་མ་མགལ་ཡིན། །མི་མཐུན་ [4b6] འགལ་བ་འ་འགལ་ལོ། །མགྲིན་པའི་མགུལ་ལ་མ་མགུལ་ཡིན། །སེམས་ཅན་འགུལ་བ་འ་འགུལ་ལོ། །ཐུགས་དགོངས་ལ་ནི་ད་དགོངས་ [5a1] ཡིན། །ཕྱི་དྲོའི་དགོང་མོ་ར་རྒོང་ཡིན། །རྩེད་མོའི་སྒོང་ལ་ས་སྒོང་ཡིན། །གོང་བུར་བསྒོང་པ་བ་སའི་བསྒོངས། ། [5a2] རྒྱ་ཁྱོན་ཆེ་བ་ར་རྒྱ་ཡིན། །གྲངས་ཀྱི་བརྒྱ་ནི་བ་རའི་བརྒྱ། །བླ་བརྒྱུད་སྙན་བརྒྱུད་བ་རའི་བརྒྱུད། །གཏམ་རྒྱུད་མི་རྒྱུད་ར་རྒྱུད་དོ། །

[ང་བརྡ།]
	ང་བརྡ་ [5a3] ཞལ་སྔ་སྤྱན་སྔ་དང་། །སྔ་མ་སྔ་དྲོ་ས་སྔ་ཡིན། །ཕྱུགས་རྔ་བརྡུང་རྔ་ར་རྔ་ཡིན། །བཙས་མ་བརྔ་བ་བ་རའི་བརྔ། གྲངས་ཀྱི་ལྔ་ནི་ལ་ལྔ་ཡིན། ། [5a4] སྡུག་བསྔལ་ལ་ནི་བ་སའི་བསྔལ། །མོ་མཚན་མངལ་ལ་མ་མངལ་ཡིན། །ཁ་དོག་སྔོ་བ་ས་སྔོ་ཡིན། །དགེ་བ་བསྔོ་བ་བ་སའི་བསྔོ། །གྲི་ [5a5] ཡི་དངོ་ལ་ད་དངོ་ཡིན། །ནུས་པའི་རྔོ་ཐོགས་ཕྱུགས་ནད་ཀྱི། །རྔོ་ལ་ར་རྔོ་ཡིན་པར་འདོད། །མཚར་དུ་དངར་བ་ད་དངར་ཡིན། །རོ་མངར་བ་ལ་མ་མངར་ [5a6] ཡིན། །དང་པོའི་སྔར་ནི་ས་སྔར་རོ། །སྔགས་པ་གསང་སྔགས་ས་སྔགས་ཡིན། །བསྟོད་བསྔགས་བསྔགས་བརྗོད་བ་སའི་བསྔགས། །བྱ་བ་མངགས་ [5b1] པ་མ་མངགས་སོ། །རིན་ཆེན་དངུལ་ལ་ད་དངུལ་ཡིན། །ལུས་རྔུལ་བ་ལ་ར་རྔུལ་ཡིན། །ཐོག་མོའི་སྔོན་ལ་ས་སྔོན་ཡིན། །མངོན་གསུམ་(read: སུམ་) [5b2] མངོན་གྱུར་མ་མངོན་ཡིན། །རི་དྭགས་རྔོན་པ་ར་རྔོན་ནོ། །

[ཅ་བརྡ།]
	ཅ་བརྡ་ཅོད་པན་ཅ་རྐྱང་ཅོད། །ཤོང་གཅོད་འཁྲུན་གཅོད་ག་གཅོད་ཡིན། ། [5b3] གཅལ་དུ་བཀྲམས་པ་ག་གཅལ་ཡིན། །བྲེས་བཅལ་རིན་བཅལ་བ་བཅལ་ལོ། །ཅི་སྟེ་ཅི་སླད་ལྟ་ཅི་སྨོས། །ཅི་རྐྱང་ཅི་ཞིག་ཅ་རྐྱང་ཅི། ། [5b4] བཤང་གཅིའི་གཅི་བ་ག་གཅི་ཡིན། །ཁུར་པོའི་ལྕི་བ་ལ་བཏགས་ལྕི། །ཏ་(read: རྟ་)ལ་བཅིབས་པ་བ་བཅིབས་ཡིན། །ཉ་ལྕིབས་ལག་ལྕིབས་ལ་བཏགས་ [5b5] ལྕིབས། །བློ་ལ་བཅངས་པ་བ་བཅངས་ཡིན། །རྣམ་ཤེས་གཅང་བ་ག་གཅང་ངོ་། །ལྕང་མ་ལྕང་ལོ་ལ་ལྕང་སྟེ། །ཅང་ཤེས་ཅང་ཏེའུ་ཅ་རྐྱང་ཅང་། ། [5b6] ལན་ཅིག་ཐབ་ཅིག་སྐད་ཅིག་དང་། །ལྷན་ཅིག་ཅིག་ཅར་ཅ་རྐྱང་ཅིག །གྲངས་ཀྱི་གཅིག་ནི་ག་གཅིག་གོ། །དགོངས་པར་གཅགས་པ་ག་གཅགས་ [6a1] ཡིན། །ཞབས་ཀྱི་བཅག་པ་བ་བཅགས་སོ། །ལྕགས་རི་བསྐུལ་ལྕགས་མེ་ལྕགས་དང་། །ནག་པོའི་ལྕགས་ལ་ལ་ལྕགས་ [6a2] འདོད། །ཚེག་ཕྲ་ཅེས་ལ་ཅ་རྐྱང་ཅེས། །སྙིང་དུ་གཅིས་(read: གཅེས་)པ་ག་གཅེས་སོ། །

[ཆ་བརྡ།]
	ཆ་བརྡ་ཆོས་འཆད་འ་འཆད་ཡིན། །དུམ་བུར་ཆད་པ་ཆ་ [6a3] རྐྱང་ཆད། །སྐྱབས་སུ་མཆི་བ་མ་མཆི་ཡིན། །རྒས་ནས་འཆི་བ་འ་འཆིའོ། །ཁ་མཆུ་བྱ་མཆུ་མ་མཆུ་ཡིན། །ཆུ་འཆུ་བ་ལ་འ་ [6a4] འཆུར་འདོད། །མཛེས་པའི་མཆོར་ལ་མ་མཆོར་ཏེ། །མི་ཐུབ་འཆོར་བ་འ་འཆོར་ཡིན། །ཆེ་ཆུང་ཁ་ཆེ་ཆ་རྐྱང་ཆེ། །ཁས་འཆེ་བ་ལ་འ་འོག་ [6a5] འཆེ། །ཁ་ཡི་མཆེ་བ་མ་མཆེ་ཡིན། །ཀུན་གྱི་མཆོག་ལ་མ་མཆོག་ཡིན། །གཅིག་ཆོག་ཆོག་ག་ཆ་རྐྱང་མཆོག །ཆམ་ནད་ཆམ་ཕབ་ [6a6] ཆ་རྐྱང་ཆམ། །གར་འཆམས་ལ་ནི་འ་འཆམས་སོ། །འཆིང་སྒྲིག་འཆིང་ཞབས་འ་འཆིང་ཡིན། །མཆིང་བུའི་རྡོ་ལ་མ་མཆིང་ངོ་། །ཆབས་འོག་ [6b1] ཆབས་ཤོག་ཆ་རྐྱང་ཆབས། །སྦད་པའི་འཆབས་ལ་འ་འཆབ་བོ། །

[ཇ་བརྡ།]
	ཇ་བརྡ་མཇལ་ཕྲད་མ་མཇལ་ཡིན། །ཁྲལ་འཇལ་བརྐུས་མཇལ་(read: འཇལ་)འ་ [6b2] འཇལ་ལོ། །ལུས་ཀྱི་མཇིང་པ་མ་མཇིང་སྟེ། །མཚོ་འཇིང་རྩ་འཇིང་འ་འཇིང་ངོ་། །རྗེས་ཀྱི་མཇུག་མ་མ་མཇུག་ཡིན། །ཁུང་དུ་འཇུག་པ་འ་འཇུག་ཡིན། ། [6b3] 

[ཉ་བརྡ།]
	ཉ་བརྡ་ཐ་སྙད་ས་སྙད་ཡིན། །བཤད་པའི་སྙད་(read: བསྙད་)ལ་བ་སའི་བསྙད། །བཤེས་གཉེན་གསུང་གཉེན་ཉེ་དུའི་གཉེན། །འགལ་ཟླའི་གཉེན་པོ་ག་ [6b4] གཉེན་ཡིན། །འཇམ་པའི་མཉེན་ལ་མ་མཉེན་ཡིན། །དགེ་བསྙེན་བསྙེན་རྫོགས་བསྙན་བསྐུར་དང་། །བསྙེན་སྒྲུབ་སོགས་ལ་བ་སའི་བསྙེན། ། [6b5] བཀའ་གཉེན་གཉེན་ན་དུད་འགྲོ་གཉེན། །ས་བདག་གཉེན་ལ་ག་གཉེན་ཡིན། །སྣ་སྙན་གསུང་སྙན་ས་སྙན་ཡིན། །གཟུགས་བརྙན་སྒྲ་བརྙན་ [6b6] བ་རའི་བསྙེན། །རྣ་བས་མཉན་པ་མ་མཉན་ཡིན། །ཇི་སྙམ་ཡིན་སྙམ་ས་སྙམ་ཡིན། །འདྲ་མཉམ་མཉམ་ཞག་(read: བཞག་)མ་མཉམ་མོ། །ཇི་རྙེད་(read: སྙེད་)དེ་ [7a1] རྙེད་(read: སྙེད་)ས་སྙེད་ཡིན། །ནོར་རྙེད་རྙེད་བཀུར་ར་རྙེད་དོ། །ཀོ་བ་མཉེད་པ་མ་མཉེད་ཡིན། །གུས་པས་སྐུ་མཉེད་མ་མཉེད་ཡིན། ། [7a2] འབྲུ་ཡི་སྙེ་མ་ས་སྙེའོ། །ཐུགས་མཉེས་མཉེན་གཤིན་མ་མཉེན་ཡིན། །སྔས་ལ་སྙེས་པ་ས་སྙེས་ཡིན། །ཡོན་ཏན་བརྙེས་པ་བ་རའི་བརྙེས། །ཤ་རྙིང་ [7a3] མར་རྙིང་ར་རྙིང་ཡིན། །ལུས་སྙིང་སྙིང་པོ་ས་སྙིང་ཐད། །བྱ་བཛིན་(read: འཛིན་)རྙི་ལ་ར་རྙི་ཡིན། །བསྲ་མན་སྙི་བ་ས་སྙིའོ། །

[ཏ་བརྡ།]
	ཏ་བརྡ་བསམ་ [7a4] གཏན་གཏན་ཚིགས་དང་། །གཏན་ལ་ཕབ་པ་ག་གཏན་ཡིན། །ཡོན་ཏན་ནན་ཏན་ཏ་རྐྱང་ཏན། །གདན་གྱི་སྟན་ལ་ས་སྟན་ཡིན། །བསྟན་བཅོས་བསྟན་ [7a5] པ་བ་སའི་བསྟན། །མི་འགྱུར་བརྟན་པ་བ་རའི་བརྟན། །སྟར་ལ་རྔུལ་(read: རྒྱུས་)པ་ས་སྟར་ཡིན། །ཁྲག་གཏར་བ་ལ་ག་གཏར་སྟེ། །ཐུགས་ལ་བསྟར་བ་བ་ [7a6] སའི་བསྟར། །འདྲ་དཔེའི་ལྟར་ལ་ལ་ལྟར་རོ། །ཕྱོགས་སུ་གཏོགས་པ་ག་གཏོགས་ཡིན། །ཆོས་རྟོགས་དོན་རྟོགས་ར་རྟོགས་ཐད། །སྤུ་བཏོགས་ [7b1] པ་ལ་བ་བཏོགས་ཏེ། །བཀྲེས་པའི་ལྟོགས་པ་ལ་ལྟོགས་སོ། །བཅོལ་གཏམ་གྲངས་གཏམ་ག་གཏམ་ཡིན། །སྐུ་བལྟམས་སྣོད་བལྟམས་ [7b2] བ་ལའི་བལྟམས། །མི་རྟག་རྟག་པ་ར་རྟག་ཡིན། །སྟག་གཟིགས་མི་སྟག་ཤིང་སྟག་པ། །ཤ་སྟག་རྣམས་ལ་ས་སྟག་གོ། །གང་ཡིན་བརྟག་ [7b3] པ་བ་རའི་བརྟག །ཐགས་ཀྱི་བཏགས་ལ་བ་བཏགས་ཡིན། །གཉའ་བའི་ལྟག་པ་ལ་ལྟག་གོ། །གཏོས་ཆི་བ་ལ་ག་གཏོས་ཡིན། །མིག་ལྟོས་ལྟོས་ [7b4] བཅས་ལ་ལྟོས་ཡིན། །ཕན་ཚུན་བལྟོས་པ་བ་ལའི་བལྟོས། །གཟའ་(read: བཟའ་)བཏུང་ལ་ནི་བ་བཏུང་ཡིན། །ལམ་ཐག་བསྟུང་བ་བ་སའི་བསྟུང་། །སྡིག་ལྟུང་འོག་ [7b5] ལྟུང་ལ་ལྟུང་ཡིན། །ཤིང་གི་རྟོད་ཕུར་ར་རྟོད་ཡིན། །སྟོད་སྨད་སྟོད་ལ་ས་སྟོད་ཐད། །སངས་རྒྱས་བསྟོད་པ་བ་སའི་སྟོད(read: བསྟོད)། །དམིགས་པ་གཏོད་པ་ག་གཏོད་ཡིན། ། [7b6] ལམ་སྲོལ་གཏོད་པ་བ་བསྟོད་(read: ག་གཏོད་)དོ། །གཏུན་དང་གཏུན་ཤིང་ག་གཏུན་ཡིན། །ཐུགས་བསྟུན་པ་ལ་བ་སའི་བསྟུན། །ལས་བརྩོན་བརྟུན་པ་བ་རའི་བརྟུན། །མི་ཟད་ [8a1] གཏེར་ལ་ག་གཏེར་ཡིན། །སྦྱིན་པ་སྟེར་བ་ས་སྟེར་རོ། །གཙུག་གཏོར་(read: ཏོར་)ལ་ནི་ཏ་རྐྱང་ཏོར། །མཆོད་གཏོར་ལ་ནི་ག་གཏོར་ཏེ། །བོར་སྟོར་ [8a2] སྟོར་ཁུང་ས་སྟོར་རོ། །ཞབས་ལ་བཏུད་པ་བ་བཏུད་ཡིན། །བསྐྱར་བའི་བསྟུད་པ་བ་སའི་བསྟུད། །སྨན་པར་གཏུགས་དང་ཞབས་ལ་གཏུགས། །ཟད་པའི་ [8a3] གཏུགས་ལ་ག་གཏུགས་ཡིན། །མི་གཙང་རྟུགས་པར་(read: རྟུག་པ་)ར་རྟུགས་(read: རྟུག་)ཡིན། །མཐུག་པའི་སྟུག་ལ་ས་སྟུག་ཡིན། །ཤིང་མཁན་སྟེའུ་ས་སྟའུ(read: སྟེའུ་)། །རྒོད་མའི་རྟའུ་(read: རྟེའུ་)[8a4] ར་རྟེའུ། །གཏེང་པའི་གཏའ་ལ་ག་གཏའ་ཡིན། །ཞལ་ཏ་གནང་བ་ཏ་རྐྱང་ཏ། །གཞོན་རྟ་རྟ་བབས་ར་རྟ་ཡིན། །སྟ་གོན་སྟ་ཟུར་དགྲ་སྟ་དང་། ། [8a5] སྟ་གྲི་སོགས་ལ་ས་སྟའོ། །དབུ་མའི་ལྟ་བ་ལ་ལྟ་དང་། །ལྟ་ཅ་(read: ཅི་)ལྟ་སྨོས་ལ་ལྟ་ཡིན། །རྟེན་ལ་བརྟེན་པ་བ་རའ་(read: རའི་)བརྟེན། །བླ་མ་བསྟེན་པ་བ་སའི་བསྟེན། ། [8a6] འཇིག་རྟེན་མཆོད་རྟེན་ལྷ་རྟེན་དང་། །ལུས་རྟེན་མཐའ་རྟེན་ར་རྟེན་ཡིན། །ཁ་ནས་ཏོན་པ་ཏ་རྐྱང་ཏོན། །ཆོས་སྟོན་ལམ་སྟོན་མིག་ལ་སྟོན། ། [8b1] སྟོན་དཔྱིད་སྟོན་རྣམ་ས་སྟོན་ཡིན། །རྩ་བཏོན་ཡུལ་བཏོན་བ་བཏོན་ཡིན། །རྗེས་འབྲངས་ཡིད་རྟོན་ར་རྟོན་ནོ། །ཉམས་རྟས་པ་ལ་ར་རྟས་ཡིན། ། [8b2] མིག་གིས་བལྟས་པ་བ་ལའི་བལྟས། །བཟང་ལྟས་ངན་ལྟས་ལ་ལྟས་ཐད། །རྒྱས་པའི་བལྟས་(read: བརྟས་)པ་བ་རའི་བརྟས། །མཛོ་རྟོལ་རྟོལ་གོག་ར་རྟོལ་ཡིན། །ཅི་ [8b3] བྱ་གཏོལ་མེད་ག་གཏོལ་ཐད། །རྣག་བརྟོལ་སྦུགས་བརྟོལ་སྤྱི་བརྟོལ་དང་། །ཡོངས་འདུ་ས་བརྟོལ་བ་རའི་བརྟོལ། །རྟིང་མ་རྟིང་པ་ར་རྟིང་ཡིན། །ཆུ་ཡི་ [8b4] གཏིང་ལ་ག་གཏིང་ལོ། །གདན་བཏིང་བ་ལ་བ་བཏིང་ཡིན། །མཆོད་སྣོད་ཏིང་དང་ཏིང་ཏིང་བཤག །ཏིང་འཛིན་ཏིང་ལོ་ཏ་རྐྱང་ཏིང་། །བློ་གཏད་པ་ལ་ག་གཏད་ [8b5] ཡིན། །མིག་གི་ལྟད་མོ་ལ་ལྟད་དོ། །ལུས་ཀྱི་ལྟོ་བ་ལ་ལྟོ་ཡིན། །སྡིག་ཏོ་ཅན་ལ་ཏ་རྐྱང་ཏོ། །སྐྱོན་མི་སྟོ་ལ་ས་སྟོ་ཡིན། །བོན་གྱི་གཏོ་བཅོས་ [8b6] ག་གཏོ་འོ། །སྒྲོ་བཏགས་མིང་བཏགས་ཁ་བཏགས་བཏགས། །ཕྱི་བཏགས་ཕན་བཏགས་བ་བཏགས་ཡིན། །མཚོན་བྱེད་རྟགས་ལ་ར་རྟགས་ཡིན། །ཡ་ [9a1] སྟགས་ལ་ནི་ས་སྟགས་ས(read: སྟགས་?)། །སྔགས་བཏུད་(read: བཏུ་)དོན་བཏུ་བ་བཏུ་ཡིན། །མོ་མཚན་སྟུ་ལ་ས་སྟུར་འདོད། །ཚིག་ཕྲད་ཏུ་ལ་ཏ་རྐྱང་ཏུ། ། [9a2] སྦྱིན་པ་གཏོང་བ་ག་གཏོང་ཡིན། །གྲངས་སྟོང་སྟོང་ཉིད་ས་སྟོང་ཡིན། །མདའ་ཡི་ལྟོང་ལ་ལ་ལྟོང་ཡིན། །དགྲ་བོ་བཏུལ་བ་བ་བཏུལ་ཡིན། །སྤོས་དུད་ [9a3] གཏུལ་བ་ག་གཏུལ་ཡིན། །དབང་པོ་རྟུལ་བ་ར་རྟུལ་ཡིན། །བརྟུལ་ཕོད་བརྟུལ་ཞུགས་བ་རའི་བརྟུལ། །མུ་སྟེགས་ཞོགས་སྟེགས་ས་སྟེགས་ [9a4] ཡིན། །བྱེས་བཏེག་གྱེན་བཏེགས་(read: བཏེག་)བ་བཏེག་ཡིན། གསོལ་བ་བཏབ་དང་ས་བོན་བཏབ། །རྒྱས་བཏབ་རྣམས་ལ་བ་བཏབ་ཡིན། །བྲེད་པའི་བརྟབས་ [9a5] བརྟབས་བ་རའི་བརྟབས། །གོས་བལྟབ་པ་ལ་བ་ལའི་བལྟབ། །སྟབ་འཇེས་བདེ་བ་ས་སྟབས་ཡིན། །བྱིན་ལེན་བསྟབས་པ་བ་སའི་བསྟབས། །དུམ་ [9a6] བུར་གཏུབས་པ་ག་གཏུབས་ཡིན། །རྡུང་བའི་བཏུབ་པ་བ་བཏུབ་བོ། །སེ་གོལ་གཏོགས་པ་ག་གཏོགས་ཡིན། །གང་ཡིན་རྟོག་པ་ར་རྟོག་ཡིན། ། [9b1] ཆོས་ཏོག་ལོ་ཏོག་རྩི་ཏོག་དང་། །ཞྭ་ཏོག་ཏོག་རྩེ་ཟ་མ་ཏོག །ཞབས་ཏོག་བཅས་ལ་ཏ་རྐྱང་ཏོག །བཏང་སྙོམས་བློས་བཏང་བ་བཏང་ཡིན། །སྟང་ [9b2] སྟབས་སྟང་འཛིན་ས་སྟང་ཡིན། །བུར་ལྟང་ལྟང་རྩེ་ལ་ལྟང་སྟེ། །གཏང་འཛིན་གཏང་རག་ག་གཏང་ཡིན། །

[ཐ་བརྡ།]
	ཐ་བརྡ་ནུས་མཐུ་མ་མཐུ་ཡིན། ། [9b3] ཟས་འཐུ་ཤིང་འཐུ་འ་འཐུ་ཡིན། །རྟ་ཡི་མཐུར་ལ་མ་མཐུར་ཡིན། །རི་བོའི་གྱེན་འཐུར་འ་འཐུར་རོ། །མི་མཐུན་མཐུན་གཉིས་མ་མཐུན་ [9b4] ཡིན། །སྒོམ་ཐུན་སྨན་ཐུན་ཐ་རྐྱང་ཐུང་(read: ཐུན)། མི་ཐུང་ཐུང་(read: འཐུང་འཐུང་)བ་འ་ཐུང་(read: འཐུང་)སྟེ། །རི་(read: རིང་?)ཐུང་ལ་ནི་ཐ་རྐྱང་ཐུང་། །མུ་མཐའ་མཐའ་མ་མ་མཐའ་ཡིན། །ཐ་གུ་ [9b5] ཐ་མ་ཐ་རེང་དང་། །གྲུབ་ཐ་སོགས་ལ་ཐ་རྐྱང་ཐ། །

[ད་བརྡ།]
	ད་བརྡ་བརྡ་སྤྲོད་ར་བརྡ་ཡིན། །ཡོད་པའི་གདའ་ལ་ག་གདའ་ཐད། །ཞིམ་པའི་མདའ་(read: བདའ་)ལ་བ་ [9b6] བདའ་ཡིན། །དངོས་པོའི་མདོག་(read: བདོག་)ལ་བ་བདོག་ཡིན། །ཡོད་པའི་གདོག་པ་ག་གདོག་ཏེ(read: སྟེ)། །ནས་རྡོག་མར་རྡོག་ར་རྡོག་འདོད། །སྤོས་ཀྱི་བདུག་པ་བ་བདུག་ [10a1] ཡིན། །གདུག་པ་ཅན་ལ་ག་གདུག་ཡིན། །སྙིང་སྡུག་སྡུག་བསྔལ་ས་སྡུག་ཡིན། །ཁུ་ཚུར་རྡེག་པ་ར་རྡེག་ཡིན། །སྲང་ལ་ [10a2] གདེགས་པ་ག་གདེགས་སྟེ། །སྣོད་དུ་བརྡེག་པ་བ་རའི་བརྡེག །ཚད་སྐྱོབ་གདུག་པ་ག་གདུག་ཡིན། །ཟད་པའི་རྟུགས་ལ་ར་རྟུགས་སོ། །དམིགས་ [10a3] པ་གསལ་གདབ་ས་བོན་གདབ། །གསོལ་བ་གདབ་པ་ག་གདབ་ཡིན། །བྲག་ལ་བརྡབས་པ་བ་རའི་བརྡབས། །ཁངས་(read: ཁང་)པའི་གདུང་དང་གདུང་བརྒྱུད་འཛིན། །འདོད་གདུང་གདུང་ [10a4] ཤུགས་ག་གདུང་ཡིན། རྔ་བརྡུང་གྲོ་(read: བྲོ་)བརྡུང་བ་རའི་བརྡུང་། །གཞུ་བདུངས་བ་ལ་བ་བདུངས་ཡིན། །ད་གདོད་གདོད་མ་ག་གདོད་ཡིན། །བཀའ་སྡོད་སྡོད་གནས་ [10a5] ས་སྡོད་ཡིན། །ཡིད་བདེ་བ་ལ་བ་བདེ་ཡིན། །དཔོན་སྡེ་སྡེ་ཚན་ས་སྡེའོ། །རྡོ་རྗེ་རྡོ་བ་ར་རྡོ་ཡིན། །དོ་སྡོ་བ་ལ་ས་སྡོ་སྟེ། །སྙིགས་མ་ལྔ་བདོ་ [10a6] བ་བདོའོ། །བེམ་པོའི་རྡུལ་ལ་ར་རྡུལ་ཡིན། །གདུལ་བྱ་སེམས་གདུལ་ག་གདུལ་ལོ། །གུས་པས་འདུད་ལ་འ་འདུད་ཡིན། །སྐོམ་ལྡུད་པ་ལ་ལ་ [10b1] ལྡུད་དོ། །དར་གྱི་མདུད་པ་མ་མདུད་ཡིན། །དགེ་འདུན་ལ་ནི་འ་འདུན་ཡིན། །ལུས་མདུན་མདུན་མ་(read: ལ་?)མ་མདུན་ནོ། །གདམས་ངག་གཉེར་གདམས་ག་ [10b2] གདམས་ཡིན། །ཉེས་བསྡམས་ལག་བསྡམས་བ་སའི་བསྡམས། །ཡུལ་འདོན་ལག་འདོན་འ་འདོན་ཡིན། །དྲིས་ལན་ལྡོན་པ་ལ་ལྡོན་ནོ། །འཁོར་འདབ་ [10b3] ཉེ་འདབ་འ་འདབ་ཡིན། །སླར་ཡང་ལྡམས་(read: ལྡབས་)པ་ལ་ལྡབས་སོ། །དཔྲལ་མདོང་སྒྲོ་མདོང་མ་མདོང་ཡིན། །མིག་ལྡོང་བ་ལ་ལ་ལྡོང་ཡིན། །འགྲོ་བའི་འདོང་ [10b4] ལ་འ་འདོང་ངོ་། །འདུར་འདུར་རྒྱུག་པ་འ་འདུར་ཡིན། །ཁུ་བ་ལྡུར་ལྡུར་ལ་ལྡུར་རོ། །སྐས་གདངས་(read: གདང་)ཕྱུག་གདངས་(read: ཕྱུགས་གདང་)མཎ་(read: མ་ཎི་)གདངས་དང་། །ཁ་གདངས་བསྙུང་གདངས་ག་ [10b5] གདངས་ཡིན། །ཞེ་སྡང་སྡང་མིག་ས་སྡང་ཡིན། །ཁ་བརྡར་གྲི་བརྡར་བ་རའི་བརྡར། །བདེན་བདར་མདུན་བདར་མ་(read: བ་)བདར་ཡིན། །ཐུད་གདར་ལ་ནི་ག་གདར་ཏེ། ། [10b6] ཞུམ་པའི་སྡར་མ་ས་སྡར་རོ། །འགྲམ་པའི་བདན་(read: མདན་)པ་མ་མདན་ཏེ། །ཡོན་ཏན་ལྡན་པ་ལ་ལྡན་ནོ། །མདོ་སྦུགས་མདོ་སྡེ་མ་མདོ་སྟེ། །འདོ་མེད་མི་མ་འ་ [11a1] འདོ་ཡིན། །འཕྲིན་ལས་ཁྱབ་གདལ་ག་གདལ་ཡིན། །སྙོམས་པར་བརྡལ་བ་བ་རའི་བརྡལ། །གྲོང་རྡལ་རྡལ་གླ་ར་རྡལ་ལོ། ། [11a2] རྒྱས་བཤད་མདོར་བསྡུས་མ་མདོར་ཡིན། །ནོར་བའི་འདོར་བ་འ་འདོར་རོ། །ལན་འདེབས་པ་ལ་འ་འདེབས་ཡིན། །སྐྱ་ལྡེབས་ལྡེབས་བྲེས་(read: བྲིས་)ལ་ལྡེབས་སོ། ། [11a3] མདའ་ཡི་མདེའུ་མ་མདེ་སྟེ། །མི་ལྡེ་ལྡེ་མིག་མིང་གི་ལྡེ། །ལྡ་ལྡེ་ལྡི་གུ་ལ་ལྡི་ཡིན། །འདི་ཡིན་འདི་མིན་འ་འདི་ཡིན། །སྟན་ལ་ལྡང་ [11a4] བ་ལ་ལྡང་ཡིན། །བཀྲག་མདངས་མདངས་སྒོང་(read: དགོང་)མ་མདངས་ཡིན། །ཟས་ཀྱི་ལྡོམ་བུ་ལ་ལྡམ་ཏེ། །བཀོད་པ་འདོམས་པ་འ་འདོམས་ཡིན། །བདུད་པོ་ [11a5] བདུད་རྩི་བ་བདུད་ཏེ། །ནང་དུ་སྡུད་པ་ས་སྡུད་དོ། །མཆོད་སྡོང་ཤིང་སྡོང་ས་སྡོང་ཡིན། །གྲོགས་དང་བསྡོངས་པ་བ་སའི་བསྡོངས། །སྡོམ་སྡིག་སྡོམ་པ་ [11a6] ས་སྡོམ་སྟེ། །ཕྱོགས་གཅིག་བསྡོམས་པ་བ་སའི་བསྡོམས། །

[ན་བརྡ།]
	ན་བརྡ་ལྡུགས་སྣོད་ས་སྣོད་ཡིན། །གདོན་གྱི་གནོད་པ་ག་གནོད་ཡིན། ། [11b1] ནག་པའི་གནག་ལ་ག་གནག་ཡིན། །ཁྲག་རྡུལ་རྣག་ལ་ར་རྣག་ཡིན། །སྣག་ཚའི་སྣག་ལ་ས་སྣག་སྟེ། །བཟོད་དཀའི་བརྣག་དཀའ་བ་རའི་བརྣག ། [11b2] སང་གནང་ཆོས་གནང་ག་གནང་ཡིན། །སེམས་སྣང་ལྟར་སྣང་མཐོང་སྣང་དང་། །བར་སྣང་སྣང་གསལ་ས་སྣང་ཡིན། །ཟས་ཀྱི་བརྣངས་བ་བ་རའི་བརྣངས། །འོག་ [11b3] ཏུ་མནན་ཟིན་མ་མནན་ཡིན། །ཁ་བསྣོན་བསྣན་པ་བ་སའི་བསྣན། །བློ་སྣ་གདོང་སྣ་བལ་གྱི་སྣ། །མི་སྣ་སེར་སྣ་ས་སྣ་ཡིན། །ཉན་རྣ་ཁུག་ [11b4] རྣ་ར་རྣ་སྟེ། །སྔོན་གྱི་མནའ་མ་ག་གནའ་ཐད། །ཡིད་ཀྱི་བསམ་མནོ་མ་མནོ་སྟེ། །རྩེ་མོ་རྣོ་བ་ར་རྣོ་ཡིན། །ལུས་ལ་བསྣད་པ་བ་སའི་ [11b5] བསྣད། །དོན་གནད་གནད་གཙོད་ག་གནད་དོ། །ན་བཟའ་མནབས་པ་མ་མནབས་ཏེ། །འདོད་ཆགས་བརྣབ་སེམ་(read: སེམས་)བ་རའི་བརྣམས(read: བརྣབ)། །སྣབས་ [11b6] ལུད་སྣབས་ལ་ས་སྣབས་ཡིན། །མནར་མེད་ལས་མནར་མ་མནར་ཏེ། །ཐག་ལ་བསྣར་བ་བ་སའི་བསྣར། །ནམ་མཁའི་གནམ་ལ་ག་གནམ་ [12a1] ཡིན། །དྲི་མ་མནམ་པ་མ་མནམ་ཡིན། །ཕྱག་ཏུ་བསྣམས་པ་བ་སའི་བསྣམས། །རྣམ་རྟོག་རྣམ་གཞག་ར་རྣམ་ཡིན། ། [12a2] སྣམ་སྦྱར་སྣམ་བུ་ས་སྣམ་མོ། །གཟིམས་པའི་མནལ་ལ་མ་མནལ་ཏེ། །རྣལ་འབྱོར་རྣལ་བ་(read: མ་)ར་རྣལ་ཡིན། །སྲད་བུའི་སྣལ་མ་ས་སྣལ་ལོ། ། [12a3]

[པ་བརྡ།]
	པ་བརྡ་ཆ་དཔང་ད་དཔང་ཡིན། །མིའི་པང་ཁུད་པ་པ་རྐྱང་པང་། སྤང་རི་སྤང་བྱ་ས་སྤང་ཡིན། །དགྲ་འཇོམས་དཔའ་བ་ད་དཔའ་ཡིན། །མཛེས་པའི་ [12a4] སྤ་བ་ས་བཏགས་སྤ། །ཚ་པར་གཟུང་པར་པ་རྐྱང་པར། །གོང་སྤར་རིན་སྤར་ས་སྤར་ཡིན། །སེམས་ཅན་སྤྲ་ལ་ས་བཏགས་སྤྲ། །པྲ་འབེབས་པྲ་ [12a5] ལ་པ་རྐྱང་པྲ། །ལུས་ཀྱི་དཔྱི་མགོ་ད་དཔྱི་ཡིན། །སྤྱི་སྒོས་སྤྱི་ནི་ས་སྤྱིའོ། །དམག་དཔུང་ལུས་དཔུང་ད་དཔུང་ཡིན། །ཕུང་པོར་སྤུངས་པ་ས་སྤུངས་ཡིན། ། [12a6] རྣམ་དཔྱོད་རྟོག་དཔྱོད་ད་དཔྱོད་ཡིན། །ལོངས་སྤྱོད་ཀུན་སྤྱོད་ས་སྤྱོད་དོ། །བརྟག་དཔྱད་སྨན་དཔྱད་ད་དཔྱད་དེ། །བདེ་སྤྱད་ལོང་(read: ལོངས་)སྤྱད་ས་སྤྱད་དོ། །དཔྱངས་(read: དཔྱང་?)ཐག་ [12b1] དར་དཔྱངས་ད་པའི་དཔྱངས། །སེམས་ཅན་སྤྱང་ཀི་ས་པའི་སྤྱངས(read: སྤྱང་)། །

[བ་བརྡ།]
	བ་བརྡ་རྦ་ཀློང་ར་རྦ་ཡིན། །ཁུང་སྦ་སྦ་ག་ས་སྦ་ཡིན། །མགྲིན་པའི་ [12b2] ལྦ་བ་ལ་ལྦའོ། །

[མ་བརྡ།]
	མ་བརྡ་མདོག་དམར་ད་དམར་ཡིན། །སྨར་ཟོང་སྨར་ལ་ས་སྨར་ཡིན། །དམིགས་བུ་དམིགས་གསལ་ཉེས་དམིགས་ [12b3] དང་། །དམིགས་པ་ཚགས་དམིགས་ད་དམིགས་ཡིན། །དུད་འགྲོའི་རྨིག་པ་ར་རྨིག་སྟེ། །ངུར་སྨྲིག་སྨྲིག་(read: སྨིག་)སྒྱུ་ས་སྨིག་ཡིན། །མུན་ནག་ [12b4] སྨག་རྡུམ་(read: རུམ་)ས་སྨག་ཡིན། །གཡུལ་ངོའི་དམག་ལ་ད་དམག་ཡིན། །ཞིང་རྨོའི་རྨོན་པ་ར་རྨོན་ཡིན། །ཡིད་སྨོན་སྨོན་ལམ་ས་སྨོན་ཡིན། །སྨན་ [12b5] པའི་སྨན་ལ་ས་སྨན་ཏེ། །ཞན་པའི་དམན་ལ་ད་དམན་ནོ། །མདོག་སྨུག་སྨུག་རྩི་ས་སྨུག་ཡིན། །བྱིངས་རྨུག་(read: རྨུགས་)ཕྱིས་(read: ཁྱིས་?)རྨུགས་ར་རྨུགས་འདོད། ། [12b6] ངོ་མཚར་རྨད་བྱུང་ར་རྨད་དེ། །སྟོད་སྨད་བུ་སྨད་ས་སྨད་དོ། །གྲལ་དམའ་ཉམས་དམའ་ད་དམའ་ཡིན། །གྲིའི་རྨ་རྨ་བྱ་ར་རྨ་ཡིན། །གཏམ་སྨྲ་སྨ་ [13a1] ཕབ་ས་སྨའོ། །ནོར་ལ་བསྲི་རྨི་ར་རྨི་ཡིན། །སྨེ་ཤ་སྨེ་སྔགས་ས་སྨེ་ཡིན། །དམེ་བོའི་དམེ་ལ་ད་དམེ་འོ། །མགོ་དམངས་ [13a2] དམངས་རིགས་ད་དམངས་ཡིན། །རྩིག་འགྲམ་རྨང་ལ་ར་རྨང་ངོ་། །རྒ་ཡི་རྨེད་ལ་ར་རྨེད་དོ། །གཏམ་གྱི་དྲི་སྨད་ས་སྨད་དོ། །

[ཙ་བརྡ།]
	ཙ་བརྡ་ [13a3] སྙིང་བརྩེ་བ་རའི་བརྩེ། །གནོད་བྱེད་ཀྱིས་གཙེ་ག་གཙེ་ཡིན། །རྩི་ཤིང་རྩེ་མོ་ར་རྩེ་ཡིན། །མཆེ་བ་གཙིགས་པ་ག་གཙིགས་ཡིན། །བརྩིགས་ [13a4] པ་བརྩིགས་པ་བ་རའི་བརྩིགས། །གཙག་བུས་གཙགས་པ་ག་གཙགས་ཡིན། །ཚགས་ལ་བཙགས་པ་བ་བཙགས་ཡིན། །གདོན་གྱི་གཙེས་པ་ [13a5] ག་གཙེས་ཡིན། །རྩེད་མོ་རྩེས་པ་ར་རྩེས་ཡིན། །ཉེས་ཅན་བཙོན་ལ་བ་བཙོན་ཡིན། །བརྩོན་འགྲུས་ལས་བརྩོན་བ་རའི་བརྩོན། ། [13a6] སྟོབས་རྩལ་སྒྱུ་རྩལ་ར་རྩལ་ཏེ། །བཀའ་སྩལ་ནོར་སྩལ་ས་སྩལ་ཡིན། །དགོས་ནོར་བཙལ་བ་བ་བཙལ་ལོ། །བྱ་རྩོལ་སྲོག་རྩོལ་ [13b1] ར་རྩོལ་ཡིན། །སྦྱིན་པ་སྩོལ་བ་ས་སྩོལ་ལོ། །ཕྱུག་(read: ཕྱུགས་)རྩྭ་ལུས་རྩ་རྩ་ལག་དང་། །གཉེན་གྱི་རྩ་འཇིངས་ར་རྩ་ཡིན། །སྤྱན་ [13b2] བཙའ་ལྕགས་བཙའ་བ་བཙའ་ཡིན། །དབྱིབས་ཙོང་ཙོང་ཁ་ཙ་རྐྱང་ཙོང་། །སྒོག་བཙོང་ནོར་བཙོང་བ་བཙོང་ཡིན། །མཐོ་བཙམས་པ་ལ་བ་བཙམས་ [13b3] ཡིན། །བརྩོན་འགྲུས་བརྩམས་པ་བ་རའི་བརྩམས། །ཕྱི་མིང་རྩ་བ་ར་རྩལ་ཡིན། །ཚིག་ཕྲད་ཙམ་པ་ཙ་རྐྱང་ཙམ། །ཚོན་རྩེ་རྩི་ [13b4] རྩུད་(read: བཅུད་)ར་རྩི་ཡིན། །བརྩི་བར་བྱ་བ་བ་རའི་བརྩི། །དག་པའི་གཙང་དང་ཡུལ་ཕྱོགས་གཙང་། །ཁྲལ་སོགས་གཙང་བ་ག་གཙང་ཡིན། །སྨུག་ [13b5] མའི་རྩང་ལ་ར་རྩང་ཡིན། །ཚོད་ཀྱི་བཙོད་ལ་བ་བཙོད་ཡིན། །སྒོལ་(read: རྒོལ་)རྩོད་རྩོད་ར་ར་རྩོད་དོ། །གསེར་གྱི་བཙོ་མ་བ་བཙོ་ཡིན། །མི་ [13b6] ཡོ་(read: མི་?)གཙོག་(read: གཙོ་ག་?)ག་གཙོའོ། །བཙན་རྒོན་(read: རྒོད་?)བཙན་ཐབས་བཙན་དུག་དང་། །བཀའ་བཙན་རྫོང་བཙན་བ་བཙན་ཡིན། །ཙན་དན་ལྗོན་པ་ཙ་ཀྱང་(read: རྐྱང་)[14a1] ཙན། །

[ཚ་བརྡ།]
	ཚ་བརྡ་རྒྱ་མཚོ་མ་མཚོ་ཡིན། །སྐུ་འཚོ་ཕྱུགས་འཚོ་འ་འཚོ་ཡིན། །ངོ་མཚར་མཚར་སྡུག་མ་མཚར་ [14a2] ཡིན། །བུ་འཚ་(read: ཚ་)འཚར་བ་འ་འཚར་རོ། །ལས་ཚར་བ་ལ་ཚ་རྐྱང་ཚར། །ཚོན་རྩི་མཚལ་ལ་མ་མཚལ་ཡིན། །ཕྱག་འཚལ་མཆོག་འཚལ་ [14a3] འ་འཚལ་ལོ། །ཁ་ཚལ་སྐུ་ཚལ་ཚ་རྐྱང་ཚལ། །མི་ཚེ་དེའི་ཚེ་ཚ་རྐྱང་ཚེ། །མཚེ་མ་མཚིའུ་(read: མཚེའུ་)མ་མཚེ་ཡིན། །གནོད་འཚེའི་འཚེ་བ་ [14a4] འ་འཚེ་འོ། །བློ་འཚམས་སྣོད་འཚམས་འ་འཚམས་ཡིན། །བར་མཚམས་མཚམས་ཞུ་མ་མཚམས་ཡིན། །གཟའ་སྐར་ཚེས་ལ་ཚ་རྐྱང་ [14a5] ཚེས། །ཁྱིམ་མཚེས་གྲལ་མཚེས་མ་མཚེ་སོ། །འོད་ཟེར་འཚེར་བ་འ་འཚེར་ཡིན། །ལས་ལ་མཚེར་བ་མ་མཚེར་སྟེ། །སྐྱེ་ཚེར་ཚེར་ [14a6] མ་ཚ་རྐྱང་ཚེར། །མཚན་ཉིད་ཕྱག་མཚན་མིང་གི་མཚན། །རྒྱལ་མཚན་རྟགས་མཚན་མ་མཚན་ཡིན། །སྡེ་ཚན་ཆུ་ཚན་ཆ་(read: ཚ་)རྐྱང་ཆན(read: ཚན)། ། [14b1] བྱ་མཚང་(read: ཚང་)སྐྱོན་མཚང་མ་མཚང་སྟེ། །རྦ་འཚང་འཚང་རྒྱ་འ་འཚང་ངོ་། །

[ཛ་བརྡ།]
	ཛ་བརྡ་མཐུན་མཛའ་མ་མཛའ་ཡིན། །ཆུ་འཛའ་འཛའ་ཁྱད་ [14b2] འ་འཛའ་འོ། །བྱ་བ་མཛད་པ་མ་མཛད་ཡིན། །དངོས་པོ་འཛད་པ་འ་འཛད་དོ། །དཔའ་མཛངས་མཛངས་མ་མ་མཛངས་ཡིན། །ནོར་མེད་ལག་འཛངས་ [14b3] འ་འཛངས་ངོ་(read: སོ)། །

[ཞ་བརྡ།]
	ཞ་བརྡ་ན་གཞོན་ག་གཞོན་ཡིན། །བཞོན་བྱའི་བཞོན་པ་བ་བཞོན་ཡིན། །ཕ་རོལ་གཞན་ལ་ག་གཞན་ཡིན། ། [14b4] འཁོས་ཞན་ཁ་ཞན་ཞ་རྐྱང་ཞན། །ནམ་ཡང་གཞར་ཡང་ག་གཞར་ཡིན། །སྐྲགཞར་(read: སྐྲ་བཞར་)བ་ལ་བ་བཞར་ཡིན། །ཞར་བྱུང་ཞར་ཞོར་ཞ་ [14b5] རྐྱང་ཞར། །སྦོ་གཞོགས་གཞོགས་སློང་ག་གཞོགས་ཡིན། །ཤིང་སོགས་ཞོགས་པ་བ་བཞག་གོ། །མགོ་བོའི་ཞྭ་མོ་ཞྭ་རྐྱང་ཞྭ། །འཇའ་ [14b6] ཚོན་གཞའ་ལག(read: ལ་)་ག་གཞག་(read: གཞའ་)ཡིན། །རླན་གཤེར་བཞའ་ལ་བ་འོག་གཞའ(read: བཞའ)། །གཞི་བདག་མ་གཞི་ག་གཞི་ཡིན། །སྲིད་ཞི་ཞི་བ་ཞ་རྐྱང་ [15a1] ཞི། །གྲངས་ཀྱི་བཞི་ལ་བ་བཞི་ཡིན། །མདའ་ཡི་གཞུ་ལ་ག་གཞུ་ཡིན། །མར་བཞུ་འོད་བཞུ་བ་བཞུ་ཡིན། ། [15a2] དྲན་པ་ཉེར་གཞག་མཉམ་གཞག་དང་། །འབུལ་བའི་རྣམ་གཞག་ག་གཞག་ཡིན། །བྱ་བ་བཞག་ཟིན་བ་བཞག་ཡིན། །ས་ལ་བཞུགས་ [15a3] པ་བ་བཞུགས་སྟེ(read: ཏེ)། །རྗེས་ཞུགས་ཞུགས་མེ་ཞ་རྐྱང་ཞུགས། །ཕྱག་ཏུ་བཞེས་པ་བ་བཞེས་ཏེ། །འཚོ་ཞིང་ཞེས་(read: གཞེས་)པ་ག་གཞེས་སོ། ། [15a4] 

[ཟ་བརྡ།]
	ཟ་བརྡ་དྲིན་གཟོ་ག་གཟོ་ཡིན། །བཟོ་བོའི་བཟོ་ལ་བ་བཟོར་འདོད། །གཟའ་སྐར་གཟའ་ལ་ག་གཟའ་ཡིན། ཟས་བཟའ་བ་ལ་ [15a5] བ་བཟའ་འོ། །ཟ་ཚོད་ཟ་ཡཾ་(read: ཡི་?)ཟ་རྐྱང་ཟ། །ཆང་ཟུང་ལུས་ཟུང་གཉིས་ཀྱི་ཟུང་། །ཟ་རྐྱང་ཡིན་ཞིང་གཟུངས་སྔགས་དང་། །གཟུངས་འཛིན་ [15a6] སོགས་ལ་ག་གཟུང་ཡིན། །ལས་པས་བཟུང་བ་བ་བཟུང་འདོད། །གཅན་གཟན་རྔུལ་གཟན་ཟས་ཀྱི་ཟན(read: གཟན)། །དྲོན་(read: གྲོན་)པའི་གཟན་པ་ག་གཟན་ [15b1] ཡིན། །རྩ་(read: རྩྭ་)ཡི་བཟན་པ་བ་བཟན་ནོ། །གཟི་བརྗིད་གཟི་ནར་ག་གཟི་ཡིན། །ཆང་གི་བཟི་བ་བ་བཟི་འོ། །ལྕགས་ཟང་ཟང་ཟིང་ཟ་ [15b2] རྐྱང་ཟིང་། །བཟང་ངན་བཟང་ལ་བ་བཟང་ངོ་། །དང་པོའི་གཟོད་མ་ག་གཟོད་ཡིན། །གནོད་པ་བཟོད་པ་བ་བཟོད་ད(read: དོ)། །

[ཤ་བརྡ།]
	ཤ་བརྡ་གཏམ་ [15b3] གཤགས་[ག་]གཤགས་ཡིན། །སྡིག་པ་བཤགས་པ་བ་བཤགས་ཡིན། །སྤང་གཤོང་གཤོང་བུ་ག་གཤོང་ཡིན། །སྣོད་དུ་བཤོང་བ་བ་བཤོང་ངོ་། །སྣ་ [15b4] ཡི་ཤངས་ལ་ཤ་རྐྱང་ཤངས། །བཤང་གཅི་སྦུགས་བཤང་བ་བཤང་ངོ་། །ཤན་འབྱེད་གྲུ་ཤན་ཤ་རྐྱང་ཤན། །སྣེ་གཤན་ལྕག་གཤན་ག་གཤན་ [15b5] ཡིན། །རིགས་ངན་བཤན་པ་བ་བཤན་ནོ། །སྨོན་པའི་ཤོག་ལ་ཤ་རྐྱང་ཤོག །ཤིང་གཤོག་འདབ་གཤོག་ག་གཤོག་ཡིན། །རླན་གཤེར་ལ་ [15b6] ནི་ག་གཤེར་ཡིན། །གྲངས་ལ་བཤེར་བ་བཤེར་ཡིན། །ཐོང་པའི་གཤོལ་ལ་ག་གཤོལ་ཡིན། །བྱ་བ་བཤོལ་བ་བ་བཤོལ་ལོ། །ཉི་ཤར་ [16a1] ཕྱོགས་ཤར་ཤ་རྐྱང་ཤར། །བྲེས་ཤར་(read: བཤར་)ཕྲང་ཤར་(read: འཕྲང་བཤར་)བ་བཤར་རོ། །ལུས་ཀྱི་ཤིག་ལ་ཤ་རྐྱང་ཤིག །རྩིག་པ་བཤིག་པ་བ་བཤིག་ [16a2] གོ། །ཆུ་གཤོས་པ་ལ་ག་གཤོས་ཡིན། །ཟས་ཀྱི་བཤོས་ལ་བ་བཤོས་སོ། །མོ་གཤམས་(read: གཤམ་)འགབ་གཤམ་ག་གཤམ་ཡིན། །མཆོད་པ་ [16a3] བཤམས་པ་བ་བཤམས་ཏེ། །ཤམ་ཐབས་ལ་ནི་ཤ་རྐྱང་ཤམ། །གནས་ལུགས་གཤིས་ལ་ག་གཤིས་ཡིན། །བཀྲ་རྟགས་ཤིས་པ་ཤ་རྐྱང་ཤིས། ། [16a4] རྐྱས་ཤུམ་(read: སྐྱས་ཤུལ་?)བྱུང་ཤུལ་ཤ་རྐྱང་ཤུལ། །ལམ་གྱི་བཤུལ་ལམ་བ་བཤུལ་ཡིན། །མཛའ་བཤེས་དགེ་བཤེས་བ་བཤེས་ཏེ། །རྣམ་ཤེས་ཤེས་བྱ་ཤ་རྐྱང་ [16a5] ཤེས། །

[ས་བརྡ།]
	ས་བརྡ་ཉམས་གསོ་ག་གསོ་ཡིན། །ཁའི་སོ་མདུང་སོ་ས་རྐྱང་སོ། །ངལ་བསོ་ལ་ནི་བ་འོག་གསོ(read: བསོ)། །ས་སྲོས་པ་ལ་ས་རྐྱང་སྲོས། ། [16a6] མི་(read: མེ་)ཉིས་བསྲོས་པ་བ་སའི་བསྲོས། །རྩིག་སྲུབ་སྲུབ་ཤིང་ས་སྲུབ་ཡིན། །ཞོ་བསྲུབ་ཡིད་བསྲུབ་བ་སའི་བསྲུབས(read: བསྲུབ)། །གཉིས་(read: གཉིད་)སད་ཉམས་སད་ས་རྐྱང་སད། ། [16b1] མི་ཕྱུགས་བསད་ཟིན་བ་བསད་ཡིན། །ཕྱིན་པའི་སོན་ལ་ས་རྐྱང་སོན། །སྙན་གསོན་གསོན་པོ་ག་གསོན་ཡིན། །སང་ཉིན་སངས་རྒྱས་ས་རྐྱང་སང་། ། [16b2] གྲོས་གསང་སྐད་གསང་ག་གསང་ཡིན། །བསང་ཁྲུས་བསང་གཏོར་བ་བསང་ངོ་། །དམིགས་བསལ་སྐྱོན་བསལ་བ་འོག་བསལ། །འོད་གསལ་གསལ་ [16b3] འདེབས་ག་གསལ་ཡིན། །སྲོག་ཆགས་གསའ་ལ་ག་གསའ་ཏེ(read: སྟེ)། །ས་གཞི་ས་འཛིན་ས་རྐྱང་ས། །རིན་ཆེན་གསེར་ལ་ག་གསེར་ཏེ། །ཁ་དོག་ [16b4] སེར་བ་ས་རྐྱང་སེར། །རླུང་གི་བསེར་བུ་བ་བསེར་ཡིན། །སྒྲ་ཡི་སིལ་སིལ་ས་རྐྱང་སིལ། །འཁར་སིལ་(read: གསིལ་)དུམ་སིལ་(read: གསིལ་)ག་གསིལ་ཏེ། །ཞབས་བསིལ་གྲངས་(read: གྲང་) [16b5] བསིལ་བ་བསིལ་ལོ། །ལམ་ལ་སོང་བ་ས་རྐྱང་སོང་། །གྲོས་གཏམ་གསོང་བ་ག་གསོང་ངོ་། །ཁ་བསུམ་པ་ལ་བ་བསུམ་ཏེ(read: སྟེ)། །གྲངས་ཀྱི་གསུམ་ [16b6] ལ་ག་གསུམ་ཡིན། །ལྟོ་བའི་གསུས་པ་ག་གསུས་ཏེ། །མགྲོན་ལ་བསུས་པ་བ་བསུས་ཡིན། །གསུང་གི་ཆོས་གསུང་ག་གསུང་ཏེ(read: སྟེ)། །དྲི་གསུང་(read: བསུང་)[17a1] བསུང་ཞིམ་བ་བསུང་ངོ་། །ཚོགས་བསགས་པ་ལ་བ་བསགས་ཏེ། །ཁ་བསག་(read: གསག་)ལ་ནི་ག་འོག་གསག །བྲེ་སྲང་ལམ་ [17a2] སྲང་སྲ་རྐྱང་སྲང་། །དྲང་པོར་བསྲངས་པ་བ་སའི་བསྲངས། །གོས་གསོད་ཕྱུགས་གསོད་ག་གསོད་ཡིན། །བསོད་སྙོམས་བསོད་ནམས་བ་བསོད་དོ། ། [17a3] 

[ཐུན་མོང་སྡེ་ཚན།]
	ད་ནི་ཐུན་མོང་སྡེ་ཚན་ལས། །བླ་མ་བླ་བྲེ་བླ་གབ་དང་། །བླ་གོས་བླ་དྭགས་བ་བླ་ཡིན། །མཐའ་ཁོབ་ཀླ་ཀློ་ཀ་ཀློ་ཡིན། ། [17a4] གཡོག་གླ་གླ་རྩི་ག་གླ་འཐད། །ལས་སླ་ཆུ་སླ་ས་སླ་སྟེ། །དོན་མེད་ཡ་མ་བརླ་བ་དང་། །ལུས་ཀྱི་བརླ་ཤ་བ་རའི་བརླ། །དུད་འགྲོའི་ [17a5] ཀླུ་ལ་ཀ་ཀླུ་ཡིན། མགྲིན་པའི་གླུ་དབྱངས་ག་གླུ་ཡིན། །ནམ་ཡང་མི་བསླུ་བ་སླའོ(read: བསླུའོ)། རི་ཀླུང་ཆུ་ཀླུང་ཀ་ཀླུང་སྟེ། །རླུང་པོ་རླུང་ [17a6] རྟ་ར་རླུང་ཡིན། །དྲོད་རླང་ཁ་རླང་ར་རླང་སྟེ། །ཁས་བླང་ལག་བླང་བ་བླང་ཡིན། །གྱེན་བསླངས་ཀུན་བསླངས་བ་སའི་བསླངས། །གླངས་(read: གླང་)ཆེན་ [17b1] བ་གླང་ག་གླང་དང་། །ཕོ་གླང་གླང་ཤུ་ག་གླང་སྟེ། །སློང་མོ་ཀུན་སློང་གྱེན་སླེང་(read: སློང་)དང་། །དུག་ར་སློང་བ་ས་སློང་ཡིན། ཆོས་ཀློང་རྦ་ཀློང་ཀ་ཀློང་ [17b2] ཡིན། །སྐྱོན་བརློན་པ་ལ་བ་རའི་བརློང་། །རིག་པ་བློ་བློང་བ་བློང་ཡིན། །གོས་ཀྱི་ཀླུབ་པ་ཀ་ཀླུབ་ཡིན། །ཁུང་བུའི་རླུབ་པ་ར་རླུབ་ཡིན། ། [17b3] རྒྱལ་པོའི་བློན་པོ་བ་བློན་ཡིན། །དྲོད་གཤེར་རློན་ལ་ར་རློན་ནོ། །ཆོས་ཀློག་པ་ལ་ཀ་ཀློག་ཡིན། །ནམ་མཁའི་གློག་ལ་ག་གླག་(read: གློག་)སྟེ། །ཆོས་ [17b4] སློག་སློག་པ་ས་སློག་ཡིན། །རྡུལ་དུ་རློག་པ་ར་རློག་གོ། །མགོ་བོའི་ཀླད་པ་ཀླད་ཀྱི་དོན། །ཀླད་ཀོར་རྣམས་ལ་ཀ་ཀླད་ཡིན། །སླད་མ་དེ་སླད་ [17b5] ས་སླད་དེ། །སོ་ཡི་བླང་པ་བ་བླང་ངོ་། །གསར་བསླད་ན་བསླད་བ་སའི་བསླད། །ཤེས་རིག་བློ་ལ་བ་བློ་ཡིན། །གློ་བ་སྒའི་གློའི་གོགས་པའི་བློ(read: གློ)། །གློ་བུར་ [17b6] སོགས་ལ་ག་གློ་ཡིན། །ཆུ་བླུད་པ་ལ་བ་བླུད་ཡིན། །འདྲེ་གཏོང་གླུད་ལ་ག་གླུད་དོ། །ལེབ་མེར་གླེབས་པ་ག་གླེབས་ཡིན། །ཡུལ་དུ་སླེབས་ [18a1] པ་ས་སླེབས་སོ། །ཆུ་རླབས་གོམས་རླབས་ར་རླབས་ཡིན། །བྱིན་གྱིས་རླབས་(read: བརླབས་)པ་བ་རའི་རླབས(read: བརླབས)། {།བསླབ་བྱ་བསླབས་པ་བ་སའི་བསླབས། །སློབ་དཔོན་སློབ་མ་ས་སློབས་(read: སློབ་)ཡིན། །བྱིན་གྱི་(read: གྱིས་)རློབ་པ་ར་རློབས་སོ། །} རྫུན་གྱིས་བསླུས་པ་ [18a2] བ་སའི་བསླུས། །རིན་གྱི་(read: གྱིས་)བླུས་པ་བ་བླུས་ཡིན། །འཛམ་གླིང་གླིང་བུ་ག་གླིང་ཡིན། །ཟབ་བརླིང་རྟ་རླིང་(read: བརླིང་)བ་རའི་བརླིང་། །དམ་ཆོས་བཀླགས་ [18a3] པ་བ་ཀའི་བཀླགས། །བྱ་ཡི་གླག་ལ་ག་གླག་ཡིན། །བོར་བརླག་དགྲ་བརླག་བ་རའི་བརླག །གཙོ་བླག་མཁན་ལ་བ་བླག་གོ། །གླན་པ་ [18a4] ལན་གླན་ག་གླན་ཡིན། །སེམས་རླན་པ་ལ་ར་རླན་ཡིན། །ཆུས་བརླན་པ་ལ་བ་རའི་བརླན། །ཟླ་གྲོགས་ཟླ་བ་ཟ་ཟླ་ཡིན། །སྔགས་བཟླ་ [18a5] མྱང་བཟླ་བ་ཟླའི་ཟླ(read: བཟླ)། །སྒྲོ་ལྡན་མདའ་དང་ལུང་པའི་མདའ། །ར་མདའ་རྣམས་ལ་མ་མདའ་ཡིན། །བཀའ་ལས་བདའ་(read: འདའ་)བ་འ་འོག་འདའ། །དགྲ་བཟློག་ [18a6] ལག་བཟློག་བ་སའི་བཟློག །འཇུག་ལྡོག་གོ་ལྡོག་ཉེ་ལྡོག་དང་། །ཕྱིར་མི་ལྡོག་པ་ལ་ལྡོག་གོ། །གཟུགས་དབྱིབས་ཟླུམ་པ་ཟ་ཟླུམ་སྟེ། །བྱ་བ་ [18b1] མ་བཟླུམས་བ་ཟའི་ཟླུམ(read: བཟླུམས)། །མེ་ཏོག་ལྡུམ་ར་ལ་ལྡུམ་ཏེ(read: སྟེ)། །འཁོན་འདྲས་འདུམས་པ་འ་འདུམས་འདོད། །རྗེས་ཟློས་བསྐྱར་བཟློས་ཟ་ཟློས་ཏེ། ། [18b2]  གླུད་ཀྱི་མདོས་ལ་མ་མདོས་སོ། །གནས་ནས་སྐྲོད་པ་ས་ཀའི་སྐྲོད། །འཐབ་སྤྲོད་རྔན་སྤྲོད་ས་པའི་སྤྲོད། །རུས་ཀྲང་ལ་ནི་ཀ་རྐྱང་ཀྲང་། །སྐྲང་འབུར་ལ་ནི་ [18b3] ས་ཀའི་སྐྲང་། །སློང་མོའི་སྤྲང་པོ་ས་པའི་སྤྲང་། །ཀྲོག་ཀྲོག་སྒྲ་ནི་ཀ་རྐྱང་ཀྲོག །ཞོ་ཀྲོག་(read: དཀྲོག་)མར་དཀྲོགས་(read: དཀྲོག་)ད་ཀའི་དཀྲོག །ཟེ་པྲོག་པྲོག་ཞུ་ས་རྐྱང་ [18b4] པྲོག །དགོངས་བཀྲལ་ཐོབ་བཀྲལ་བ་ཀའི་བཀྲལ། །མགོ་བོའི་དཀྲལ་ལ་ད་ཀའི་དཀྲལ། །རྒྱུད་དཀྲུགས་ཇ་དཀྲུགས་ད་ཀའི་དཀྲུགས། །རྡུལ་སྤྲུགས་ [18b5] ལ་ནི་ས་པའི་སྤྲུགས། །ཁོང་པའི་ཁྲག་ལ་ཁ་ཁྲག་སྟེ། །བརྒྱ་ཕྲག་ཁྲི་ཕྲག་ཕ་ཕྲག་གོ། །འཁྲུལ་ཤེས་ནོར་འཁྲུལ་འ་ཁའི་འཁྲུལ། །རྫུ་འཕྲུལ་ [18b6] མིག་འཁྲུལ་(read: འཕྲུལ་)ལ་(delete ལ་?)འ་ཕའི་འཁྲུལ་(read: འཕྲུལ)། །འཇལ་བྱེད་ཁྲུ་ལ་ཁ་ཁྲུ་ཡིན། །ཇ་ཕྲུ་ཕྲུ་མ་ཕ་རྐྱང་ཕྲུ། །རྒྱལ་པོའི་དཔྱ་ཁྲལ་ཁ་རྐྱང་ཁྲལ། །སོ་སོར་ཕྲལ་བ་ [19a1] ཕ་ཕྲལ་ཡིན། །མགྱོགས་མྱུར་དེ་འཕྲལ་འ་ཕའི་འཕྲལ། །ཁལ་གྲངས་དོས་ཁལ་ཁ་རྐྱང་ཁྲལ། །ནང་ཁྲོལ་མཁལ་མ་ [19a2] མ་མཁལ་ལོ། །ཁ་འཁྲུགས་སེམས་འཁྲུག་འ་ཁའི་འཁྲུག ། །བུ་ཕྲུག་སྤུ་ཕྲུག་ཕ་རྐྱང་ཕྲུག ། །ཞལ་གྲོ་གྲོ་སྲན་ག་གྲོ་སྟེ། །གོས་ [19a3] དྲོ་དྲོ་ཆས་ད་དྲོ་ཡིན། །བྲོ་པའི་བྲོ་དང་མནའ་ཡི་བྲོ། །བྲོ་ནད་རོ་བྲོ་བ་བྲོ་འོ། །བགྲངས་བྱའི་གྲངས་དང་ཡིན་སྙམ་གྲང་། །རེག་བྱ་གྲང་བ་ག་གྲང་ [19a4] ཡིན། །སེམས་དྲང་གྱེན་དྲང་ད་དྲང་ངོ་། །བླ་བྲང་ཕོ་བྲང་ལུས་ཀྱི་བྲང་། །བྲང་འགྲོའི་ཀླུ་ལ་བ་བྲང་ཡིན། །གནོད་བྱེད་དགྲ་ལ་ད་གའི་དགྲ། །ཐོས་ [19a5] པའི་སྒྲ་ལ་ས་གའི་སྒྲ། །གཙང་སྦྲ་སྦྲ་སྣམ་ས་བའི་སྦྲ། །སྙན་པར་གྲགས་པ་ག་གྲགས་ཡིན། །དྲག་ཞན་དྲག་ཤུལ་ད་དྲག་ཡིན། །རི་བོའི་ [19a6] བྲག་ལ་བ་བྲག་གོ། །སྐྲ་བྲེགས་པ་ལ་བ་བྲེགས་ཡིན། །ཁེང་དྲེགས་ལ་ནི་ད་དྲེགས་སོ། །གོས་ཀྱི་གྲིལ་བ་ག་གྲིལ་ཡིན། །གཅིག་ཏུ་དྲིལ་ [19b1] བ་ད་དྲིལ་ཡིན། །གཏམ་གྱི་གྲོས་ལ་ག་གྲོས་ཡིན། །འཇིགས་ནས་བྲོས་པ་བ་སྲོས་(read: བྲོས་)སོ། །ལྟོ་གྲོད་གྲོད་པ་ག་གྲོད་ཡིན། །མེ་ཡི་དྲོད་ལ་ད་དྲོད་དོ། ། [19b2] སྤྲོ་བའི་བྲོད་ལ་བ་བྲོད་དོ། །རི་གྲོག་གྲོག་མོ་ག་གྲོག་ཡིན། །འཚང་བའི་དྲོག་ལ་ད་དྲོག་གོ། །སྤོས་དྲི་གཏམ་དྲི་ད་དྲི་ཡིན། །མཚོན་གྱི་གྲི་ལ་ག་གྲི་ [19b3] སྟེ། །ཁ་བྲི་ཡིག་བྲི་བ་བྲི་འོ། །བ་མཆོག་གྲུས་ལ་ད་དྲུས་ཡིན། །ས་དོང་དྲུས་(read: བྲུས་)པ་བ་བྲུས་སོ། །འབྲས་གྲུས་པ་ལ་ག་གྲུས་སོ། །འཛའ་གྲོགས་ [19b4] གྲོགས་ཆ་ག་གྲོགས་ཏེ། །ཁུར་པོ་དྲེགས་པ་ད་དྲོགས་སོ། །རིགས་འགྲེ་བ་བ་(read: ལ་)འ་འགའི་འགྲེ། །གདོན་གྱི་འདྲེ་ལ་འ་འདའ་འདྲེ། །དུད་འགྲོ་དྲེད་ [19b5] ལ་ད་དྲེད་དེ། །འཇིགས་པའི་བྲེད་ལ་བ་བྲེད་ཡིན། །ཟས་ཀྱི་འགྲངས་ལ་འ་འགའི་འགྲངས། །རྗེས་སུ་འབྲངས་པ་འ་འབའི་འབྲངས། །ཤིང་ལོའི་ཇ་ལ་ཇ་ [19b6] རྐྱང་སྟེ། །བྱ་ར་བྱ་བ་བྱ་དགའ་དང་། །འདབ་ཆགས་བྱ་ལ་བ་བྱ་ཡིན། །དབྱེ་འབྱེད་མིག་འབྱེད་འ་འབའི་འབྱེད། །མི་མཇེད་ཞིང་ལ་མ་མཇེད་དོ། ། [20a1] ཤིང་གི་ལྗོན་པ་ལ་ལྗོན་ཏེ། །ལས་འབྱོན་མགྲོན་འབྱོན་འ་འབའི་འབྱོན། །ཡིད་ཀྱི་དྲན་པ་ད་དྲན་ཏེ། །གཡོག་བྲན་ཆུས་བྲན་ [20a2] བ་བྲན་ནོ། །ཆོས་སྐྱོང་ལྕམ་དྲལ་ད་དྲལ་ཡིན། །བཞུགས་བྲལ་(read: གྲལ་)གྲལ་ཚེས་ག་གྲལ་ཏེ། །སོ་སོར་བྲལ་བ་བ་བྲལ་ལོ། །ཇི་ལྟ་ཇི་སྙེད་ཇི་སྐད་དུ། ། [20a3] ཇི་བཞིན་ཇི་འོས་ཇ་རྐྱང་ཇི། །བྱིའུ་བྱི་ལ་བྱི་བ་དང་། །བྱི་དོར་བྱི་བྱས་བ་བྱིའོ། །ཇེ་མཐོ་ཇེ་ཞིག་ཇ་རྐྱང་ཇེ། །བྱེ་མ་བྱེ་བྲག་བ་བྱེ་ཡིན། །ཤ་འཇམ་ཁ་ [20a4] འཇམ་འ་འཇའི་འཇམ། །རབ་འབྱམས་འབྱམས་ཀླས་འ་བའི་འཇམས(read: འབྱམས)། །འདོད་འཇོ་འཇོ་སྒེག་འ་འཇའི་འཇོ། །ཆུ་འབྱོ་བ་ལ་འ་འབའི་འབྱོ། །ཡུལ་ལྗོངས་ [20a5] དབྱིབས་ལྗོངས་ལ་ལྗོངས་ཏེ། །ལས་འབྱོངས་པ་ལ་འ་འབའི་འབྱོངས། །དབྱེ་ཕྱེད་ཕྱེད་མ་ཕ་ཕྱེད་དེ། །དགོས་ཆེད་ཆེད་ལ་ཆ་རྐྱང་ཆེད། །སྐུ་མཆེད་མེ་ [20a6] མཆེད་མ་མཆེད་དེ། །ཡོད་པའི་མཆིས་ལ་མ་མཆིས་ཏེ། །འགྱངས་པའི་ཕྱིས་ལ་ཕ་ཕྱིས་སོ། །དོན་ལྔའི་མཆིན་པ་མ་མཆིན་ཏེ། །ཡུལ་དུ་ [20b1] ཕྱིན་པ་ཕ་ཕྱིན་ནོ། །བཏུང་བའི་ཆང་ལ་ཆ་རྐྱང་ཆང་། །ལག་ཏུ་འཆང་བ་འ་འཆང་སྟེ། །རྒྱན་འཕྲུལ་འཕྱང་བ་འ་འཕའི་འཕྱང་། །གནམ་གྱི་ [20b2] ཆར་པ་ཆ་རྐྱང་ཆར། །སེམས་འཆར་འཆར་གཞི་འ་འཆར་ཏེ། །ཕྱར་དར་ཕྱར་བ་ཕ་རྐྱང་ཕྱར། །གོ་ཆ་མཚོན་ཆ་ཆ་ལུགས་དང་། །ཆ་མེད་ཆ་ [20b3] ལང་ཆ་རྐྱང་འཆར(read: ཆ)། གནས་འཆའ་ཁྲིམས་འཆའ་འ་འཆའ་སྟེ། །སྨད་པའི་འཕྱ་བ་འ་འཕའི་འཕྱ། །གས་ནས་ཆག་པ་ཆ་རྐྱང་ཆགས(read: ཆག)། །ཞབས་ [20b4] འཆག་འགྲོ་འཆག་འ་འཆག་སྟེ། །ཕྱག་འཚལ་ཕྱག་བདར་ཕ་ཕྱག་གོ། །མཛའ་གཅུགས་ཡིད་གཅུགས་ག་གཅུགས་སྟེ། །གཉེན་ལྕུགས་ [20b5] ལྕུགས་ཕྲན་ལ་ལྕུགས་ཡིན། །ཡུལ་གཞན་སྤྱུགས་པ་ས་པའི་སྤྱུགས། །མེ་(read: མི་)གཙང་གཅིན་ལ་ག་གཅིག་སྟེ(read: གཅིན་ཏེ)།འབྱར་བྱེད་སྤྱིན་ལ་ས་པའི་སྤྱིན། ། [20b6] སྒྲ་གཅན་གཅན་གཟན་ག་གཅན་ཡིན། །སྤྱན་སྔ་སྤྱན་མིག་ས་པའི་སྤྱན། །བེ་ཅོན་ལ་ནི་ཅ་རྐྱང་ཅོན། །ཚུར་སྤྱོན་ལ་ནི་ས་པའི་སྤྱོན། ། [21a1] ཕན་ཚུན་འབྲེལ་བ་འ་འབའི་འབྲེལ། །དགོངས་འགྲེལ་འགྲེལ་བཤད་འ་འགའི་འགྲེལ། །འོད་ཟེར་འཕྲོ་བ་འ་འཕའི་འཕྲོ། །ཁོང་ [21a2] ཁྲོ་ཁྲོ་ཟངས་ཁ་རྐྱང་ཁྲོ། །ཉ་ག་ཉ་ཆུང་ཉ་རྐྱང་སྟེ། །མྱ་ངན་མྱ་ངམ་མ་མྱང་ཡིན། །རིན་གྱིས་ཉོས་པ་ཉ་རྐྱང་ཉོས། །ཆང་གི་མྱོས་པ་མ་མྱོས་ [21a3] ཡིན། །གཉུག་མར་གནས་པ་ག་གཉུག་སྟེ། །ཤིང་གི་སྙུག་མ་ས་སྙུག་གོ། །བྱ་ཁྲ་ཁྲ་མ་ཁ་རྐྱང་ཁྲ། །སྦོམ་ཕྲ་རྫུན་ཕྲ་ཕ་རྐྱང་ཕྲ། ། [21a4] དུས་ཀྱི་དབྱར་ཁ་ད་དབྱར་ཡིན། །གཡར་ངོ་གཡར་ཁྲལ་གཡར་དམད་དངས། །ཡོ་བྱེ་གཡར་བ་ག་གཡར་ཡིན། །གསུང་དབྱངས་ཉམས་དབྱངས་ད་དབྱངས་ཡིན། ། [21a5] གཡང་གཞིར་གད་གཡངས་ག་གཡང་ཡིན། །ཝ་སྐྱེས་ཕ་ཝང་ཆུའི་ཝ་ཁ། །གྷི་ཝང་པི་ཝང་ཝ་ལེ་དང་། །འབོད་པའི་ཝ་ཡེ་ཝ་ཆེན་ཡིན། ། [21a6] གཞན་ཀུན་བ་མིང་ཁ་བཏགས་སོ། །དབུས་ཀྱི་དབུ་མ་ལུས་ཀྱི་དབུ། །དབུ་མ་དབུ་མཛད་ད་དབུ་ཡིན། །ལྷ་མོ་ཨུ་མ་ཨུ་ཚུགས་བྱེད། །ཨུ་ [21b1] དུམ་ཝ་ར་ཨུ་རྒྱན་ཡུལ། །ཨུ་རྐྱང་ཡིན་པ་ཤེས་པར་བྱ། །

[མཇག་བྱང་།]
	སྨྲས་པ། 
བརྡ་སྤྲོད་བྱིས་པ་དག་ཡིག་རྫིང་བུའི་ལྟོར། །ཁ་སྐོང་ཆུ་བོ་རྣམས་(read: རྣམ་)བཞིའི་ [21b2] ཀླུང་འདུས་པ། །
ལེགས་བཤད་རིན་ཆེན་ཀུན་གྱི་འབྱུང་གནས་འདི། །རང་བློ་འདབ་བརྒྱ་དགའ་བའི་གསོས་སུ་དྲངས། །
ཚུལ་འདིར་རང་བཟོས་མ་བསླད་ཁུང་(read: ཁུངས་)དག་ [21b3] ཞུང་(read: གཞུང་)། །མང་པོས་དཔྱད་བརྡར་བསྲེགས་པའི་གསེར་ཡིན་ཀྱང་། །
མ་རིག་ཉེས་པའི་རག་གན་ལྷད་ཞུགས་ཚེ། །དྲན་དབང་སྤྱིར་བཤགས་ནོང་(read: ནོངས་)པ་དག་པར་འཆོས། ། [21b4] མཁས་དང་གྲགས་འདོད་ཀུན་སློང་དམན་པའི་བློས། །མ་ཡིན་ལྷག་བསམ་སྐལ་ལྡན་ཤིང་རྟའི་མཐུས། །
རབ་དྲངས་འདིར་འབད་དགེ་བ་གངྒའི་རྒྱུན། །ཐམས་ཅད་ [21b5] མཁྱེན་པའི་རྒྱ་མཚོར་འཇུག་གྱུར་ཅིག །
ཅེས་འདྲ་བའི་སྒྲ་ལ་དོན་ཐ་ཐད་(read: དད་)དུ་ཕྱེ་བའི་བརྡའི་བསྟན་བཅོས་བློ་དམན་བྱིས་པ་རྣམས་ལ་ཉེ་བར་མཁོ་བ་འདི་ནི་ [21b6] སུརྡི་རྡརྨ་ཀི་རྟིས་མཛད་པའི་བྱིས་པ་དག་ཡིག་ལ་གཞི་བྱས་དེར་མ་འདུས་པའི་འཁྲུལ་གཞི་ཅན་གྱི་འདྲ་བའི་སྒྲ་གནས་སྐབས་མཁོ་ཆེ་བ་རྣམས་ངག་སྒྲོན་ [22a1] སོགས་ནས་ཁ་སྐང་(read: བསྐངས་)ཏེ། རང་ཉིད་དྲན་པའི་དབང་པོ་བརྗེད་པས་སྙིང་པ་(read: པོ་?)གོས་ཕྱིར་དང་སྐལ་སྙམ་(read: མཉམ་)བློ་ཆུང་རེ་གཉེས་(read: གཉིས་)ལའང་ཕན་ [22a2] རེའི་བསམ་པའི་སྙོམས་ལས་མཁན་ཞིག་གི་(read: གིས་)སུག་བྲིས་སུ་བགྱིས་པ་དགེ་ཞིང་། མངྒ་ལམ། ཞུ་དག། བཀྲ་ཤིས། ཤུ་བྷཾ།། །། [22a3] 

ལུས་ཀྱི་སྲོག་གཅོད་ལོག་གཡེམ་རྐུ་བ་གསུམ། །ངག་གི་རྫུན་ཕྲ་ཚིག་བཙུབ་ངག་རྐྱལ་(read: ཀྱལ་)བཞི། །
ཡིད་ཀྱི་བསྣབ་སེམས་གདོན་(read: གནོད་)སེམས་ [22a4] ལོག་ལྟ་གསུམ། །སྤོངས་ལ་དགེ་བཅུའི་ལས་ལམ་བཅུ་ཞེས་བྱ། །
དཀོན་མཆོག་ལ་གུས་དམ་པའི་ཆོས་སྒྲུབ་དང་། །ཕ་མ་ལ་བཀུར་ [22a5] ཡོན་ཏན་ཅན་གོང་བཀུར། །
རིགས་མཐོ་བ་དང་རྒན་ལ་ཕུ་དུད་བྱེད། །འཛའ་ཤེས་(read: བཤེས་)གཞུང་བསྲིང་ཡུལ་མིར་ཕན་འདོགས་[པ]། 
ཡིད་དྲང་མིག་ནི་ཡ་རབ་ [22b1] དག་ལ་བལྟ། །ཟས་ནོར་སྤྱོད་ཤེད་(read: ཤེས་)དྲིན་ཅན་ཕན་ལེན་བྱེད། །
བྲེ་དང་སྲང་ལ་གཡོ་རྒྱུ་མི་བྱེད་དང་། །སྤྱི་ལ་སྙོམས་ཤིང་ཕྲག་དོག་མི་བྱེད་ [22b2] ལ། །
བུ་(read: བུད་)མེད་ཀྱི་ནི་ཁ་ལ་མི་ཉན་དང་། །ངག་ནི་འཇམ་ཞིང་སྨྲ་བ་དག་ལ་མཁས། །
ཐེག་པ་ཆེ་ཞིང་བློ་ཁོག་ཡངས་པ་སྟེ། །རྣམ་ [22b3] གྲངས་བཅུ་དྲུག་མི་ཆོས་གཙང་མར་གསུང་(read: གསུངས)།